วันอาทิตย์ที่ 8 พฤศจิกายน 2026
คำเทศนา ท่านอยู่ฝ่ายใคร

ในชีวิตเราอาจต้องเผชิญปัญหา ความกลัว และความไม่แน่นอน จนเกิดคำถามว่า พระเจ้ายังอยู่ฝ่ายเราหรือยังช่วยเราอยู่หรือไม่
แต่เรื่องของโยชูวาสอนเราว่า คำถามสำคัญไม่ใช่ว่าพระเจ้าทรงอยู่ฝ่ายเราหรือไม่ แต่คือ เรากำลังอยู่ฝ่ายใคร
พระเจ้าไม่ได้เสด็จมาเพื่อรับรองแผนการของเรา แต่ทรงเรียกเราให้ยอมจำนน อยู่ฝ่ายพระองค์ และพร้อมที่จะถามพระองค์ว่า “พระองค์จะให้ข้าพเจ้าทำอะไร วันนี้เราจึงต้องตัดสินใจว่าจะดำเนินตามความคิดของตนเอง หรือจะเลือกให้พระเจ้าเป็นเจ้านายและปรนนิบัติพระองค์อย่างเต็มใจ

ความจริงที่ต้องยึดมั่น : เปลี่ยนจากการถามว่า พระเจ้าทรงอยู่ฝ่ายเราหรือไม่ เป็น “เราอยู่ฝ่ายพระเจ้าแล้วหรือยัง”

1. ท่านกำลังอยู่ฝ่ายใคร - โยชูวา 5:13-15
1.1 อยู่ฝ่ายตนเอง อยู่ฝ่ายศัตรู หรือ อยู่ฝ่ายพระเจ้า -โยนาห์ 1:1-3, ยากอบ 4:4, โรม 8:7-8, 1 พงศ์กษัตริย์ 18:21 
1.2 เราต้องเลือกว่าจะให้ใครเป็นเจ้านายของเรา - มัทธิว 6:24, โยชูวา 24:14-15
1.3 เราต้องเลือกอยู่ฝ่ายพระเจ้า – ฮีบรู 11:24-26, นางรูธ 1:16, นางรูธ 2:11-12
2. เราจะอยู่ฝ่ายพระเจ้าได้อย่างไร 
2.1 เราต้องยอมจำนนและถามพระเจ้าว่าจะให้ข้าพเจ้าทำอะไร - โยชูวา 5:14, อิสยาห์ 6:8, ลูกา 1:38, อพยพ4:10
2.2 เราต้องดำเนินชีวิตตามพระประสงค์ของพระเจ้า -ยอห์น 6:38, กิจการ 16:6-10, ลูกา 9:23 
3. [bookmark: _Hlk201058805]ผลของการอยู่ฝ่ายพระเจ้า 
3.1 เราได้รับการทรงนำจากพระเจ้า- อิสยาห์ 55:8-9
3.2 เรามีชัยชนะและประสบความสำเร็จตามพระประสงค์ - โยชูวา 1:7-8
3.3 เราสามารถมั่นใจได้ว่าพระเจ้าทรงอยู่กับเรา - โยชูวา 1:9, อิสยาห์ 41:10, โรม 8:31
สรุป: วันนี้เราได้รับการท้าทายให้ตอบคำถามสำคัญว่า เรากำลังอยู่ฝ่ายใคร หากเราไม่ยอมให้พระเจ้าเป็นเจ้านาย เราก็กำลังดำเนินตามความคิดของตนเองและเปิดทางให้ศัตรูมีอิทธิพลเหนือชีวิตของเรา
การอยู่ฝ่ายพระเจ้าไม่ใช่เพียงการเรียกตนเองว่าเป็นคริสเตียน แต่คือการยอมจำนนต่อพระองค์ ถามว่า พระองค์จะให้ข้าพเจ้าทำอะไร และดำเนินชีวิตตามพระประสงค์ของพระองค์ แม้บางครั้งพระบัญชาของพระองค์จะไม่เหมือนความคิดของมนุษย์ หรือเรายังไม่เห็นผลลัพธ์ในทันที เมื่อเราเลือกอยู่ฝ่ายพระเจ้า เราจะได้รับการทรงนำ มีชัยชนะตามพระประสงค์ และมั่นใจว่าพระองค์ทรงอยู่กับเรา พระองค์จะทรงเสริมกำลัง ช่วยเหลือ และไม่ทอดทิ้งเรา แม้ต้องเผชิญความยากลำบาก
วันนี้ขอให้เราตัดสินใจอย่างชัดเจน และประกาศด้วยความเชื่อเช่นเดียวกับโยชูวาว่า “แต่สำหรับตัวข้าพเจ้าเองกับครอบครัวจะปรนนิบัติองค์พระผู้เป็นเจ้า”
คำถามอภิปราย:
1. ท่านจะอยู่ฝ่ายพระเจ้าได้อย่างไร?
2. ผลของการที่เราอยู่ฝ่ายพระเจ้า?
3. เราจะทำให้ผู้อื่นเห็นว่าเราเลือกปรนนิบัติองค์พระผู้เป็นเจ้าได้อย่างไร ?
